ΚΑΝΟΝΙΣΜΟΣ (ΕΚ) αριθ. 2304/94 ΤΗΣ ΕΠΙΤΡΟΠΗΣ της 26ης Σεπτεμβρίου 1994 για μερική αποδέσμευση του ελάχιστου αποθέματος στον τομέα της ζάχαρης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 133/94 (2), και ιδίως το άρθρο 12 παράγραφος 3,

Εκτιμώντας:

ότι για να εξασφαλιστεί ο κανονικός εφοδιασμός του συνόλου ή μιας των ζωνών της Κοινότητας, προβλέπεται η διαρκής υποχρέωση να κατέχεται, στο ευρωπαϊκό έδαφος της Κοινότητας, ένα ελάχιστο απόθεμα από κάθε επιχείρηση παραγωγής ή ραφιναρίσματος ζάχαρης 7

ότι το άρθρο 1 του κανονισμού (ΕΟΚ) αριθ. 1789/81 περί καθορισμού των γενικών κανόνων σχετικά με το καθεστώς ελάχιστου αποθέματος στον τομέα της ζάχαρης (3) καθόρισε το όριο του ελάχιστου αποθέματος που πρέπει να κατέχεται, κατά περίπτωση, σε 5 % της παραγωγής που πραγματοποιείται στα πλαίσια της ποσοστώσεως Α ή σε 5 % της ποσότητας της ραφιναρισμένης ζάχαρης κατά τη διάρκεια των 12 μηνών που προηγούνται του τρέχοντος μηνός 7

ότι βάσει του άρθρου 12 παράγραφος 1 του κανονισμού (ΕΟΚ) αριθ. 1785/81 το ποσοστό αυτό μπορεί να μειωθεί 7 ότι το άρθρο 4 του κανονισμού (ΕΟΚ) αριθ. 1789/81 θεσπίζει ότι όταν δεν είναι πλέον δυνατόν να εξασφαλισθεί ο εφοδιασμός της Κοινότητας με τις κανονικές συνθήκες μπορεί να προβλεφθεί ότι ο ενδιαφερόμενος απαλλάσσεται ολικώς ή μερικώς από την υποχρέωση να αποθεματοποιήσει την εν λόγω ζάχαρη 7

ότι, από την εξέταση της κατάστασης του εφοδιασμού εντός της Κοινότητας κατά την παρούσα περίοδο, διαπιστώνεται, για την περίοδο εμπορίας 1993/94, αύξηση της καταναλώσεως σε σχέση με τις προβλέψεις του αντίστοιχου ισοζυγίου εφοδιασμού, ενώ υπάρχει καθυστέρηση στη συγκομιδή κατά την καινούρια περίοδο εμπορίας 1994/95, λόγω των δυσμενών κλιματολογικών συνθηκών που επικρατούσαν, ειδικότερα κατά κατά την περίοδο βλαστήσεως των τεύτλων, αφενός, και των υψηλών θερμοκρασιών κατά την περίοδο του καλοκαιριού που προκάλεσαν ξηρασία λόγω της οποίας απαιτείται η αναμονή βροχοπτώσεων για την ανάπτυξη των ριζών, αφετέρου 7 ότι μετά από την εξέταση της κατάστασης εφοδιασμού, η επανασύσταση του ελαχίστου αποθέματος στο παραδοσιακό του επίπεδο θα γίνει μόλις αποκατασταθεί ο κανονικός εφοδιασμός της Κοινότητας 7

ότι λόγω του επείγοντος της εφαρμογής του μέτρου και των μηχανισμών του συστήματος ίσης κατανομής των δαπανών αποθεματοποιήσεως στον τομέα της ζάχαρης πρέπει να προβλεφθεί ότι ο παρών κανονισμός εφαρμόζεται από την 1η Σεπτεμβρίου 1994 7

ότι η Επιτροπή Διαχείρισης Ζάχαρης δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την 1η Σεπτεμβρίου 1994, τα ποσοστά που αναφέρονται στο άρθρο 1 στοιχεία α) και β) του κανονισμού (ΕΟΚ) αριθ. 1789/81 μειώνονται σε 3 %.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Σεπτεμβρίου 1994.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 177 της 1. 7. 1981, σ. 4.

(2) ΕΕ αριθ. L 22 της 27. 1. 1994, σ. 7.

(3) ΕΕ αριθ. L 177 της 1. 7. 1981, σ. 39.